Hagésias zo Syrakúz

Hagésias (Hagésias) bol v roku 468 pred Kr. olympijský víťaz pretekov na vozoch ťahaných párom mulov.Isidore Silver, Ronsard and the Hellenic Renaissance in France, str. 171Pindaros, Olympionikoi, 6.

Hagésias, syn Sóstrata z arkádskeho Stymfalu, bol na 78. olympijských hrách korunovaný vencom za víťazstvo v preteku na vozoch ťahaných párom mulov. Jeho víťazstvo z Olympie ospieval v oslavnej lyrickej básni Pindaros, naslávnejší starogrécky predstaviteľ zborovej lyriky, ktorý podľa vlastných slov chcel „pamätník slávy víťaza pred zrakom všetkých vztýčiť." Pindaros uvádza, že Hagésias pochádzal z rodiny Iamidovcov, slávnych veštcov z Olympie. Jeho rodným mestom bol Stymfalos v Arkádii, ale trvalý domov si našiel v sicílskych Syrakúzach, kde sa stal stúpencom tyrana Hieróna.

Preteky na vozoch ťahaných párom mulov (apéné) sa v Olympii zaradili do programu súťažných disciplín na 70. hrách v roku 500 pred Kr.. Staroveký autor Pausanias uvádza, že preteky štvorkolesových vozov ťahaných mulmi neboli starou disciplínou a u divákov neboli v obľube, lebo Éliďania považovali muly za nepekné, opovrhnutiahodné zvieratá, nad ktorými spočívala pradávna kliatba.Pausanias, Periégésis tés Hellados, 5,9,2. Pre divácky nezáujem sa preto táto disciplína na 84. hrách v roku 444 pred Kr. zrušila.Pausanias, Periégésis tés Hellados, 5,9,1.      

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v apéne